《白山有乔木》
清代·李柏

白山有乔木，其高五百寻。上枝拂月窟，下根潜极深。

日月宿其巅，霜雪不敢侵。千年一卷叶，九垓失其阴。

千年一开花，香传天地心。他山有蔓草，芳花绣石岑。

琐琐含春意，妒杀松柏林。

作者简介：（1624—1694）清陕西郿县人，字雪木。少贫。事母至孝，备历艰辛而色养不衰。入太白山读书数十年，成大儒，与李颙、李因笃有关中三李之称。山居力耕，朝夕讴吟，拾山中树叶书之。有《檞叶集》。